als_Latn dik_Latn sag_Latn
Haradinaj: Thaçi e prishi Kosovën
Ramush Haradinaj: Zotni Hashim Thaçi dhe PDK kanë përgjegjësi pse është Kosova kështu sot.
Politiko
E Shtunë, 21 Mars 2015 | 15:28
0 Komente.
Kosovën janë duke e prishur dhe rrënuar njerëzit e politikës të cilët me keqqeverisjen e tyre po marrin vendime në emër të saj.
Kështu tha sot i pari i AAK-së, Ramush Haradinaj me rastin e hapjes së procesit të brendshëm zgjedhor të kësaj partie.
Ai ka hedhur akuza në drejtim të qeverisjes së tanishme duke thënë se ata mund ta ndryshojnë vendin vetëm në rast se e kuptojnë që janë duke e prishur Kosovën.
“Zotni Hashim Thaçi PDK-ja ka përgjegjësi pse është Kosova kështu sot, nuk e them këtë pse mendoj diçka të keqe për të dhe për PDK- në, por kanë përgjegjësi pse është Kosova kështu. A munden ata me ndryshuar që me u ndryshuar gjendja, munden në rast se e kuptojnë se e kanë prish deri sa nuk e marrin vesh që e kanë prish Kosovën deri në një masë të madhe nuk kanë qysh me ndihmuar se nuk e kanë marrë vesh që e kanë prish, nuk e dinë që e kanë prish, ndoshta kujtojnë që mirë e kanë ba, ndoshta mendojnë se ne jemi gabim”, tha ai.
Por ai ka thënë se duhet gjetur mënyrën se si të dilet nga kjo gjendje për të ecur përpara.
“ E sot jemi bashkuar këtu për me e vendos më tutje çka duam prej vetës, çka duam me bo me vetën, e pse nëse pajtohemi që në Kosovë nuk jemi mirë, nëse pajtohemi që Kosova nuk është mirë, atëherë a mundet mu bo mirë si mundet mu bo, kush mundet ta bëjë, pra ky është vendimi që na duhet me marrë, kjo është ajo me çka na duhet me u preokupu, me mendu dhe për këta këtu jemi sot”, tha ai.
Haradinaj njëherësh ka thënë se në këtë proces zgjedhor duhet të përcaktohet për njerëz që e kuptojnë politikën si vlerë me të cilën mund ta shërojnë Kosovën e jo si diçka që e kanë vetëm për një ditë dhe përfitim të caktuar, e këta njerëz, ka thënë se nuk duhet lejuar që të na udhëheqin. /KP
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn